PRIESKUM TRHU NA STANOVENIE PREDPOKLADANEJ HODNOTY ZÁKAZKY (PHZ) 
V súlade s metodickým usmernením riadiaceho orgánu č. 2/2025 o obstarávaní tovarov, služieb a stavebných prác  pri implementácii projektových intervencií  v rámci strategického plánu SPP 2023 - 2027   

VÝZVA NA PREDKLADANIE PONÚK 

IDENTIFIKÁCIA OBSTARÁVATEĽA: 
MARVIN Marcelová, s.r.o., Námestie slobody 1199, Marcelová 946 32, IČO: 36 519 316

NÁZOV ZÁKAZKY: 
Stroje na obhospodarovanie vinohradu spoločnosti MARVIN Marcelová, s.r.o.

PREDMET ZÁKAZKY: 
Predmetom zákazky je obstaranie strojov pre obhospodarovanie vinohradu: 
1. Obojstranný orezávač viniča
2. Obojstranný ometač kmienkov s rámom a agregátom
3. Ťahaný viacriadkový vinohradnícky rosič

PARAMETRE, TECHNICKÉ POŽIADAVKY A ROZSAH ZÁKAZKY:
Pri každej ponúkanej položke je potrebné splniť všetky príslušné požiadavky. Funkčne rovnocenné riešenia sú prípustné. 
Pre každú položku sa vyžaduje úplná funkčná zostava vrátane potrebnej výbavy, dopravy, montáže, uvedenia do prevádzky a zaškolenia.
Čiastkové ponuky sú prípustné na jednu alebo viac celých položiek. Každá ponúkaná položka musí zahŕňať celý požadovaný počet kusov a kompletný rozsah podľa špecifikácie. Neponúkané položky označte „NEPONÚKAME“, nie nulovou cenou. Ceny sa porovnávajú osobitne za jednotlivé položky.
Nesené nadstavby musia byť kompatibilné s trojbodovým závesom a hydraulikou vinohradníckeho traktora s výkonom motora 90 koní (približne 66 kW), vrátane potrebného rámu, adaptérov a prípojov. Pri ťahaných strojoch sa vyžaduje zodpovedajúci ťažný záves a kompatibilné hydraulické a elektrické rozhrania.

1. Obojstranný orezávač viniča – 1 ks
	Rez: 

	Súčasný rez oboch strán listovej steny

	Zvislý rez najmenej 1,60 m na každej strane.

	Horizontálne lišty:

	Horné lišty s hydraulickým naklápaním 

	Spodné horizontálne lišty najmenej 0,50 m na každej strane.

	Polohovanie:

	Nastaviteľná šírka a výška podľa vinohradu, 

	Hydraulické polohovanie z kabíny.

	Joystick alebo rovnocenné ovládanie

	Výbava:

	Kompletný rám/nosič, uchytenie, vedenia, ochranné prvky a bezpečné odstavenie; agregácia s určeným traktorom.



2. Obojstranný ometač kmienkov s rámom a agregátom – 1 ks
	Stroj na mechanické čistenie kmienkov a ošetrenie príkmenného pásu pružnými pracovnými prvkami. 

	Hlavy:

	Kompletná pravá a ľavá hlava na nastaviteľnom ráme.

	Pracovný rozsah:

	Použiteľnosť v celom rozsahu medziradia 1,8–3,5 m

	Hydraulické nastavenie šírky, pracovnej výšky a kopírovanie terénu.

	Pohon:

	Samostatný hydraulický agregát: nádrž, čerpadlo, chladenie, regulácia otáčok. 

	PTO 540/540e, kompletný kardan a ovládanie z traktora.

	Polohovanie:

	Rám, uchytenie a hydraulický tretí bod alebo funkčne rovnocenné polohovanie. Dodávateľ doloží obe požadované funkcie kompletnou konfiguráciou.



3. Ťahaný viacriadkový vinohradnícky rosič – 1 ks
	Nádrže a podvozok: 

	Ťahaný rosič, 

	Hlavná nádrž najmenej 1 500 l

	Oplachová nádrž najmenej 200 l

	Nádrž na umývanie rúk najmenej 15 l. 

	Tandem

	Pokrytie:

	Najmenej 6 strán listových stien v prejazde, 2 celé + 2 polovičné riadky alebo rovnaké pokrytie iným usporiadaním.

	Rozstup a rám:

	Nastavenie pre celý rozsah medziradia 2,0–3,2 m

	Hydraulické skladanie a nastavovanie strán 

	Hydraulické zdvíhanie pracovnej časti.

	Ovládanie a výbava:

	Smerované vzduchom podporované ošetrenie

	Regulácia dávky. 

	Diaľkové elektrické ovládanie sekcií z kabíny, miešanie a filtre. 

	Kompletný kardan, záves, ovládanie a cestné vybavenie. 

	Automatická dávka podľa rýchlosti (nie je povinná).



LEHOTA NA PREDLOŽENIE PONUKY: 
Ponuky je potrebné predložiť do: 26.10.2026 do 10:00 hod.

SPÔSOB PREDLOŽENIA PONUKY: 
· Výhradne elektronicky. Elektronickú ponuku potenciálni dodávatelia predložia prostredníctvom systému JOSEPHINE.
· Potenciálny dodávateľ, resp. osoba poverená konať za potenciálneho dodávateľa,   vyplní priložený formulár pre cenovú ponuku a potvrdí – podpis a pečiatka.
· Sken podpísanej a opečiatkovanej ponuky nahrá do systému JOSEPHINE.
· V prípade podpisu poverenou osobou nahrá dodávateľ do systému aj sken poverenia s podpisom štatutárneho zástupcu dodávateľa.
 
V cenovej ponuke je potrebné presne identifikovať potenciálneho dodávateľa (názov, sídlo/ adresa, IČO). 
V cenovej ponuke potenciálny dodávateľ uvedie:
- názov/typ naceneného tovaru 
- cenu v EUR bez DPH 

VYSVETĽOVANIE 
V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže potenciálny dodávateľ elektronicky požiadať obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Potenciálny dodávateľ musí svoju žiadosť doručiť obstarávateľovi dostatočne vopred pred uplynutím lehoty na predkladanie ponúk, tak aby mal obstarávateľ dostatok času na spracovanie a doručenie odpovede všetkým potenciálnym dodávateľom. O doručení správy bude potenciálny dodávateľ informovaný prostredníctvom notifikačného e-mailu. 

Upozornenie: 
Predmetný prieskum trhu nebude viesť k uzatvoreniu zmluvy a bude slúžiť výlučne ako podklad k stanoveniu predpokladanej hodnoty zákazky. 

